ПРОГРАМ ЈАВНЕ РАСПРАВЕ

О НАЦРТУ ЗАКОНА О ИЗМЕНАМА И ДОПУНАМА

ЗАКОНА О ПЛАНИРАЊУ И ИЗГРАДЊИ

1. У поступку припреме Нацрта закона о изменама и допунама Закона о планирању и изградњи, Министарство грађевинарства, саобраћаја и инфраструктуре спроводи јавну расправу о Нацрту закона о изменама и допунама Закона о планирању и изградњи (у даљем тексту: Нацрт закона), који је саставни део овог програма.

2. Јавна расправа о Нацрту закона спроводи се у периоду од 30. јануара до 20. фебруара 2023. године.

3. Учесници у јавној расправи су представници државних органа, привредних субјекaта, јавних служби, међународних организација, удружења грађана и других представника цивилног друштва, стручне јавности, професори, академици и други научни радници, као и другa заинтересованa лица.

4. Нацрт закона биће објављен на интернет страници Министарства грађевинарства, саобраћаја и инфраструктуре и на Порталу „еКонсултације”.

5. Јавну расправу о Нацрту закона, Министарство грађевинарства, саобраћаја и инфраструктуре организоваће у форми презентација и дискусија, које ће се одржати у:

1. Новом Саду – 31. јануара 2023. године, у термину од 11,00 до 13,00 часова, у просторијама Скупштине града, улица Жарка Зрењанина 2;
2. Нишу – 2. фебруара 2023. године, у термину од 11,00 до 13,00 часова, у просторијама Градске куће, улица 7. јули 2;
3. Суботици – 7. фебруара 2023. године, у термину од 11,00 до 13,00 часова, у просторијама Градске куће, улица Трг слободе 1;
4. Зајечару – 9. фебруара 2023. године, у термину од 11,00 до 13,00 часова, у просторијама Градске управе, улица Трг ослобођења 1;
5. Крагујевцу – 13. фебруара 2023. године, у термину од 11,00 до 13,00 часова, у просторијама Градске управе, улица Трг слободе 3;
6. Београду – 20. фебруара 2023. године, у термину од 11,00 до 13,00 часова, у просторијама Привредне коморе Србије, улица Ресавска 13 – 15.

6. Примедбе, предлози и сугестије достављају се Министарству грађевинарства, саобраћаја и инфраструктуре путем електронске поште на e-mail адресу: sednice.vlade@mgsi.gov.rs или писаним путем на адресу: Министарство грађевинарства, саобраћаја и инфраструктуре, Београд, Немањина 22-26, са назнаком: „За јавну расправу о Нацрту закона о изменама и допунама Закона о планирању и изградњи”.

7. Министарство грађевинарства, саобраћаја и инфраструктуре ће јавни позив за учешће у јавној расправи са овим програмом објавити на својој интернет страници и на Порталу „еКонсултације”.

8. По окончању јавне расправе, Министарство грађевинарства, саобраћаја и инфраструктуре, анализираће све примедбе, предлоге и сугестије учесника у јавној расправи и сачиниће извештај о спроведеној јавној расправи о Нацрту закона који ће у року од 15 дана од дана окончања јавне расправе објавити на интернет страници Министарства грађевинарства, саобраћаја и инфраструктуре и на Порталу „еКонсултације”.